Калі тэма абраная, варта патраціць час на пошук бэкграўнду гісторыі, знайсці экспертаў і цікавых герояў. Эксперты дадаюць тэксту вагу, але калі шукаеце іх сярод арганізацыяў, ёсць небяспека, што вам могуць навязваць сваё бачанне тэмы. Таму важна захоўваць крытычнае мысленне. І трымаць у галаве структуру будучага тэкста. Рэпартаж не можа быць аб усім на свеце, патрэбна лінія, якой вы будзеце прытрымлівацца. Калі ёсць штосьці цікавае, але яно не ўпісваецца ў тэму, лепш адкласці ці выкарыстаць у іншым тэксце.